पाएं अपने शहर की ताज़ा ख़बरें और फ्री ई-पेपरडाउनलोड करें
राजस्थान शिक्षक संघ अंबेडकर के जिलाध्यक्ष राजाराम मेघवाल और महामंत्री किशन गोपाल मीणा ने विद्या संबलन योजना के तहत सरकारी स्कूलों में रिक्त चल रहे पदों पर गेस्ट फैकल्टी के रूप में संविदाकर्मी लगाने व एससी एसटी ओबीसी को संविधान प्रदत्त आरक्षण देने की मांग की है।प्रवक्ता अंकुश चंदेल ने बताया कि वित्त विभाग द्वारा 30 मार्च 2021 में प्रकाशित नोटिफिकेशन के तहत सरकारी स्कूलों में रिक्त चल रहे पदों पर गेस्ट फैकल्टी के रूप में शिक्षाकर्मी लगाए जाएंगे, किन्तु जितने भी शिक्षाकर्मी लगाए जाएंगे, उसमें आरक्षित वर्ग के अभ्यर्थियों के लिए कोई आरक्षण का प्रावधान नहीं है, जो कि कार्मिक विभाग 12 अक्टूबर 2015 के निर्देशों का उल्लंघन है।ऐसे में संगठन द्वारा मुख्यमंत्री से मांग की है कि जो भी कार्यकारी एजेंसी इन संविदाकर्मियों को नियुक्ति दे, उनमें एससी-एसटी-ओबीसी को उनके आरक्षण के अनुसार सीटें आवंटित करने का श्रम करें, ताकि आरक्षित वर्ग के अभ्यर्थियों को न्याय मिल सके।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn